b'\n_START_ARTICLE_\nAldo Tarlao\n_START_PARAGRAPH_\nAldo Tarlao (26. marts 1926 - 12. marts 2018) var en italiensk roer._NEWLINE_Tarlao var en del af den italienske toer med styrmand, der vandt s\xc3\xb8lv ved OL 1948 i London. B\xc3\xa5dens \xc3\xb8vrige bes\xc3\xa6tning var Giovanni Steff\xc3\xa8 og styrmand Alberto Radi. I finalen blev Italiens b\xc3\xa5d besejret af Danmark, der vandt guld, mens Ungarn fik bronze. Han deltog i samme disciplin ved OL 1952 i Helsinki, hvor italienerne blev nr. 4._NEWLINE_Tarlao vandt desuden hele tre EM-guldmedaljer i toer med styrmand, i henholdsvis 1949, 1950 og 1951.'